CELEX: 62017CA0387
Language: et
Date: 2019-01-23 00:00:00
Title: Kohtuasi C-387/17: Euroopa Kohtu (esimene koda) 23. jaanuari 2019. aasta otsus (Corte suprema di cassazione eelotsusetaotlus – Itaalia) – Presidenza del Consiglio dei Ministri versus Fallimento Traghetti del Mediterraneo SpA (Eelotsusetaotlus — Riigiabi — Olemasolev abi ja uus abi — Kvalifitseerimine — Määrus (EÜ) nr 659/1999 — Artikli 1 punkti b alapunktid iv ja v — Õiguskindluse ja õiguspärase ootuse kaitse põhimõtted — Kohaldatavus — Toetused, mis on antud enne seda, kui varasem konkurentsile suletud turg liberaliseeriti — Kahju hüvitamise hagi, mille on liikmesriigi vastu esitanud riigiabi saanud ettevõtja konkurent)

11.3.2019   
            
            
               ET
            
            
               Euroopa Liidu Teataja
            
            
               C 93/11
            
         
      Euroopa Kohtu (esimene koda) 23. jaanuari 2019. aasta otsus (Corte suprema di cassazione eelotsusetaotlus – Itaalia) – Presidenza del Consiglio dei Ministri versus Fallimento Traghetti del Mediterraneo SpA
      (Kohtuasi C-387/17) (1)
      
      ((Eelotsusetaotlus - Riigiabi - Olemasolev abi ja uus abi - Kvalifitseerimine - Määrus (EÜ) nr 659/1999 - Artikli 1 punkti b alapunktid iv ja v - Õiguskindluse ja õiguspärase ootuse kaitse põhimõtted - Kohaldatavus - Toetused, mis on antud enne seda, kui varasem konkurentsile suletud turg liberaliseeriti - Kahju hüvitamise hagi, mille on liikmesriigi vastu esitanud riigiabi saanud ettevõtja konkurent))
      (2019/C 93/13)
      Kohtumenetluse keel: itaalia
      
         Eelotsusetaotluse esitanud kohus
      
      Corte suprema di cassazione
      
         Põhikohtuasja pooled
      
      
         Hageja: Presidenza del Consiglio dei Ministri
      
         Kostja: Fallimento Traghetti del Mediterraneo SpA
      
         Resolutsioon
      
      
                  1.
               
               
                  Ettevõtjale enne asjaomase turu liberaliseerimist antud selliseid toetusi nagu põhikohtuasjas käsitletavad ei või kvalifitseerida olemasolevaks abiks ainuüksi seetõttu, et nimetatud turg ei olnud toetuste andmise ajal veel formaalselt liberaliseeritud, kui need toetused võisid kahjustada liikmesriikidevahelist kaubandust ning kahjustada või ähvardada kahjustada konkurentsi, mida liikmesriigi kohtul tuleb kontrollida.
               
            
                  2.
               
               
                  Nõukogu 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad [ELTL] artikli [108] kohaldamiseks, artikli 1 punkti b alapunkti iv tuleb tõlgendada nii, et see ei ole kohaldatav niisuguses olukorras, nagu on kõne all põhikohtuasjas. Kuna põhikohtuasjas käsitletavad toetused on antud EMÜ asutamislepingu artiklis 93 ette nähtud eelneva teatamise kohustust rikkudes, ei saa riigiasutused tugineda õiguspärase ootuse kaitse põhimõttele. Sellises olukorras nagu põhikohtuasjas käsitletav, kus liikmesriigi vastu on kahju hüvitamise hagi esitanud riigiabi saanud ettevõtja konkurent, ei luba õiguskindluse põhimõte kohaldada hageja suhtes analoogia alusel sellist aegumistähtaega, nagu on ette nähtud määruse nr 659/1999 artikli 15 lõikes 1.
               
            
         (1)  ELT C 338, 9.10.2017.